FOTO'S: Rolanda Marais se henneparty | SARIE
"Ons is so bly dat ons die dag saam met jou kan vier en dat jy 'n wonderlike maatjie gekry het saam met wie jy die pad kan stap. Ons is baie lief vir jou," sê aktrise Nadia Valvekens aan haar vriendin Rolanda Marais by haar henneparty.
Saterdag het Rolanda se drie strooimeisies, die Isidingo-aktrise Chan Marti, Nadia Valvekens en Rolanda se suster, Rentia Marais, haar verras met 'n 1920's-temapiekniek in Magaliesburg.
Rolanda se ma, Charlotte Marais, en tante, Nina Marais, was saam met haar beste vriende deel van dié partytjie.
Rolanda en haar ma, Charlotte
– Rolanda oor haar partytjie
Rolanda en haar gaste op die trein
"Rolanda is vir my so 'n groot inspirasie, sy wys elke dag vir my wat mens met hope talent en harde werk kan vermag, maar hoe om steeds sag, liefdevol en breekbaar te bly. 'n Tema is altyd meer pret en 1920 is 'n mooi sjiek tydperk; ons het gedink dit pas goed by Rolanda," sê haar suster, Rentia.
"Rolanda is al vir 18 jaar lank my mees geliefde vriendin. Sy is 'n buitengewone vrou en ek voel geseënd om haar in my lewe te hê. Ek voel geëerd om deel te wees van die feesvieringe," sê vriendin en bruidsmeisie Chan.
Die dag het om 09:00 afgeskop met 'n rit op 'n stoomtrein van Parkstasie na Magaliesburg, waar die piekniek gehou is. Teen 17:00 was almal weer terug in Johannesburg.